Nykøbing F. den 24/9-18.

 Birgitte Bertelsen 2018.

Pædagogisk udvalgs fokus for

Lolland-Falsters Lærerforening 2018-2020.

Formålet med Pædagogisk udvalg i Lolland-Falsters Lærerforening er at dele og videreformidle ny viden inden for det pædagogiske felt, at påvirke den pædagogiske debat og medvirke til et øget fokus på særlige områder. Ligeledes at sætte pædagogiske emner på dagsordenen i kredsens kursusudvalg til gavn og glæde for kredsens medlemmer på medlemsmøder.

Formanden for pædagogisk udvalg i Lolland-Falsters Lærerforening deltager i Pædagogisk Udviklingsforum Sjælland Syd sammen repræsentanter fra kreds 50, 54, 60 og 61 i forbindelse med det forpligtende kredssamarbejde. I Pædagogisk Udviklingsforum Sjælland Syd er samarbejdet at dele og formidle ny viden inden for det pædagogiske felt. Pædagogisk Udviklingsforum afholder 5 årlige møder, samt deltager i den årlige pædagogiske konference.

Målsætningen for Pædagogisk udvalg Lolland-Falsters Lærerforening er, at alle med tilknytning til og berøringsflade med Lolland-Falsters Lærerforening kan få informationer og ny viden om de aktuelle pædagogiske debatter, temaer og beslutninger der vedrører det pædagogiske felt, at inspirere TR, AMR og lærere (og gerne ledelsen) til at prioritere pædagogiske debatter lokalt, samt arrangere mindst et årligt medlemsmøde med et pædagogisk tema i samarbejde med kursusudvalget.

Pædagogisk udvalg i Lolland-Falsters Lærerforening har valgt at have fokus på følgende temaer i perioden 2018-2020:

* *Inklusion*
* *Professionsidealet*
* *Nye fælles mål*
* *Læringsplatforme*

 Birgitte Bertelsen 2018

***Inklusion:***

Det er afgørende, at alle elever får et undervisningstilbud, der såvel fagligt som socialt og personligt kan tilgodese deres behov. Den øgede inklusion må ikke ske på bekostning af kvaliteten i de almindelige klasser. Kommunerne og skolerne bør have en strategi og handleplaner for inklusionsprocessen, samt fagligt kvalificeret personale til selve opgaven. Ligeledes skal der være en fælles forståelse mellem ledelse og medarbejdere om, hvad målsætningen er. Vellykket inklusion er afgørende for opbakningen til folkeskolen. Det kræver bl.a.:

* Fokus på forældrenes tryghed og lærernes mulighed for at
løse opgaven
* Kommunerne er ansvarlige for kompetenceudviklingen af
lærerne
* Inklusion ikke må blive en ”spareøvelse”.
* En dialog mellem ledelse og medarbejdere som danner det fælles grundlag for inklusionsarbejdet. Herunder f.eks. udarbejdelsen af det fælles værdigrundlag, mål, strategier og handleplaner.

Det er af største vigtighed, for at lærere skal kunne lykkes med den store opgave, at inklusion er og bliver et fælles ansvar på alle planer.

***Professionsidealet:***

Professionsidealet definerer nogle grundlæggende fælles holdninger til det at være lærer. Vores profession har længe været under pres og manglet anerkendelse og tillid. At redefinere og genfinde vores fagfaglige stolthed og iboende fagfaglige identitet er med til at styrke vores profession. Professionsidealet definerer nogle grundlæggende fælles holdninger til det at være lærer. Nogle af punkterne er:

 Birgitte Bertelsen 2018

* Læreren vil i sit virke som underviser, opdrager og vejleder stræbe efter at fremme den enkelte elevs værdifulde vækst og udvikling som menneske.
* Læreren vil med samme engagement påtage sig medansvaret for hver enkelt elevs udvikling, undervisning og opdragelse.
* Læreren vil indgå i ligeværdigt og tillidsfuldt samarbejde med forældrene om det fælles ansvar for den enkelte elevs udvikling, undervisning og opdragelse.

* Læreren vil bidrage til udviklingen af elevernes menneskelige, sociale og politiske dannelse, så alle elever får forudsætninger for aktivt at præge såvel deres eget liv som samfundets.

Med de holdninger i hånden er vi som lærere bedre rustet til at diskutere forventninger og opgaver med kolleger, forældre og offentlighed. Vi skal skabe respekt om og opbakning til det vigtige arbejde, vi udfører hver dag.

***Nye fælles mål:***

Rådgivningsgruppen har udpeget fem centrale pejlemærker i arbejdet med Fælles Mål fremover, således at der opleves en øget lokal frihed i tilrettelæggelsen af undervisningen og den professionelle dømmekraft. Pejlemærkerne lyder:

* Færre bindinger skal give øget lokal og didaktisk frihed til skoler

*Dette betyder at detailstyringen er væk. Undervisningen kan tage mange forskellige former ud fra lærerens didaktiske valg og forskellige valg af planlægningsværktøjer. Kommunerne og skolelederne skal, gennem dialog med lærerne, sætte tydelige rammer for lærernes professionelle råderum.*

 Birgitte Bertelsen 2018

* Vejledningen skal forankres i folkeskolens formål

*De overordnede intentioner med elevernes dannelse i en fremadrettet ”uendelig” proces, så eleven bliver i stand til at forme sit liv og bidrage til den fælles fremtid.*

* Undervisningens tilrettelæggelse ud fra folkeskoleloven

*Både vedr. indhold, undervisnings- og arbejdsformer og metoder, samt ud fra den enkeltes behov og forudsætninger. Fordybelse og sammenhænge er nøgleord.*

* Faglige mål som central didaktisk kategori

*Det er afgørende at de fagprofessionelle drøfter forskellige mål og formål, både hvad angår skolens formål, fagformålene, de faglige mål og elevens mål. De specifikke faglige mål bruges: i planlægningen, som styringsredskab i gennemførelsen, som reference i refleksionsfasen og som en ramme for evalueringen af undervisningen.*

* Styrkelse af den professionelle dømmekraft

*Det forpligtende samarbejde mellem skolens parter (politikkere, forvaltning, ledelse og lærere) skal skabe det øgede professionelle råderum og handlerum som bidrager til den lokale frihed.*

De faglige ambitioner for hvad eleverne skal lære / dannelse lyder nu:

* Fagenes formål er stadig bindende.
* Kompetenceområderne for folkeskolens fag og emner er stadig bindende
* De 215 Kompetencemål for folkeskolens fag og emner er stadig bindende.
* Færdigheds- og vidensområderne er stadig bindende.
* De 3170 Færdigheds- og videns mål er gjort vejledende, og er dermed ikke længere bindende.
* Opmærksomhedspunkterne i børnehaveklassen, dansk og matematik fortsat er obligatoriske.

 Birgitte Bertelsen 2018

Ministeriets vejledninger og øvrige tiltag til at udmønte den nationale politiske styring af skolen er under udarbejdelse.

Rådgivningsgruppen peger på, at de bør udformes på måder, som udviser tillid og udvikler de fagprofessionelles dømmekraft. Heri ligger, at vejledningerne skal inspirere til dialog om pædagogiske og didaktiske valg i forbindelse med den fælles forpligtelse på at udvikle kvalitet i undervisningen og skolens øvrige praksis. Kommunen, herunder de lokale skoleledelser, skal være med til at skabe rammer for udøvelsen af den professionelle dømmekraft i øvrigt.

***Læringsplatforme:***

Arbejdsgruppen for implementering af Fælles Mål på læringsplatforme har udsendt et katalog omkring fem centrale temaer, som arbejdsgruppen har identificeret. Til hvert tema er knyttet en beskrivelse af arbejdsgruppens drøftelser samt konkrete anbefalinger.

* Behov for styrket lokal dialog om den meningsfulde anvendelse af læringsplatforme

*Udbredelsen har medført uhensigtsmæssigheder: 1) at platformene lægger op til læringsmålstyret undervisning, og 2) at platformene med udgangspunkt i de førhen bindende færdigheds- og vidensmål er blevet et ensidigt, for snævert og detailorienteret ”instrument”, og derfor er en lokal dialog altafgørende.*

* Mere rum til den professionelle dømmekraft og til eksperimenterende tilgange til læringsplatforme

*Skolerne har været under et tids- og handlepres i forbindelse med at tage platformene i brug, således at den professionelle refleksion og vurdering af platformenes potentialer og udfordringer ikke har været taget i betragtning. Brugerinddragelsen har været mangelfuld, og derfor er dialog nødvendigt mht.*

Birgitte Bertelsen 2018

*en åben og eksperimenterede tilgang med henblik på at undersøge, om, hvornår og hvordan det er meningsfuldt at anvende digitale læringsplatforme.*

* Læringsplatformenes design skal understøtte en fleksibel anvendelse

*Der skal være mulighed for større fleksibilitet og mangfoldighed i tilgangene til undervisningen på læringsplatformene. Læringsplatforme bør opbygges, så det tydeligt fremgår, at undervisningen kan planlægges med mange forskellige udgangspunkter, med en variation af didaktiske elementer og ikke alene færdigheds- og vidensmålene (som nu skal tilpasses), da der kan være mange måder at arbejde med tilrettelæggelse af undervisningen på.*

* Gentænkning af elevplansfunktionen på læringsplatformene

*De autogenererede elevplaner skaber kvantitative opsamlinger på et usikkert datagrundlag, som ikke blot er uoverskuelig, men også kræver et større oversættelses- og sorteringsarbejde. Arbejdet med evaluering af elevernes trivsel og faglige udbytte af undervisningen skal nytænkes og i højere grad tage udgangspunkt i de fagprofessionelles pædagogiske vurdering af elevens behov. Endelig er det vigtigt at tage faglig stilling til, om og i hvilket omfang evaluering af elevernes udvikling skal knyttes til læringsplatforme.*

* Udviklingen af teknologier til at understøtte fagprofessionelles arbejde

*De eksisterende læringsplatformes design og funktionalitet understøtter primært planlægning og evaluering og er i mindre grad undervisningens gennemførelse. Der bør være mulighed for at flytte materialer fra en platform til en anden. Nogle har derfor mekanisk anvendt platformen med udgangspunkt i krav om årsplaner og evaluering, og nogle har oplevet læringsplatformene som mindre vigtige for det samlede pædagogiske arbejde. Derfor skal de understøtte en helhed.*

Undervisningsministeriet endelige anbefalinger / direktiver er under udarbejdelse med udgangspunkt i disse anbefalinger fra Arbejdsgruppen / Rådgivningsgruppen.

Sidst revideret januar 2019.